ແມ່ຍິງສະລະຊີບ ລະເບີດໂຕເອງ ຂ້ານັກຮຽນ 6 ຄົນ ແລະເຮັດໃຫ້ ອີກ 6 ຄົນ ບາດເຈັບ (ວີດີໂອ)
ຜູ້​ໂຈມ​ຕີຫຼ້າສຸດ​ນີ້ ​ໄດ້​ລະ​ເບີດ​ໂຕ​ຂອງ​ນາງ ​ໃນ​ລະຫວ່າງ​ທີ່ ກຸ່ມ​ນັກຮຽນ​ພາກັນຢືນ ​ຢູ່​ອ້ອມ​ແອ້​ມບໍລິ​ເວນ ກະດານ​ປະກາດຂ່າວ​ ຂອງໂຮງຮຽນ.
ພວກເຈົ້າໜ້າທີ່ໄນຈີເຣຍ ກ່າວວ່າ ແມ່ຍິງວາງລະເບີດສະລະ ຊີບຄົນນຶ່ງ ໄດ້ສັງຫານ ຢ່າງນ້ອຍ 6 ຄົນ ແລະເຮັດໃຫ້ 6 ຄົນອື່ນ ໄດ້ຮັບບາດເຈັບ ຢູ່ເດີ່ນວິທະຍາໄລແຫ່ງນຶ່ງ ໃນເມືອງ Kano ບັນດາເຈົ້າໜ້າທີ່ກ່າວວ່າ ການໂຈມຕີໃນວັນພຸດວານນີ້ ຢູ່ວິທະ ຍາໄລຊັບພະວິຊາ ກາໂນ ແມ່ນເປັນການໂຈມຕີຄັ້ງທີ 4 ໂດຍ ແມ່ຍິງ ຢູ່ໃນເມືອງດັ່ງກ່າວ ໃນລະຍະເວລາບໍ່ຮອດ ນຶ່ງອາທິດ ຜູ້ໂຈມຕີຫຼ້າສຸດນີ້ ໄດ້ລະເບີດໂຕຂອງນາງ ໃນລະຫວ່າງທີ່ ກຸ່ມນັກຮຽນພາກັນຢືນຢູ່ອ້ອມແອ້ມບໍລິເວນ ກະດານຂ່າວນັ້ນ ບໍ່ມີກຸ່ມໃດອອກມາອ້າງເອົາຄວາມຮັບຜິດຊອບໃນທັນທີນີ້ ເທື່ອ ແຕ່ການໂຈມຕີຫຼາຍໆ ເທື່ອ ຢູ່ໃນເຂດດຽວກັນນີ້ ໃນຮອບອາທິດ ທີ່ຜ່ານມາ ໄດ້ຖືກຖິ້ມໂທດໃສ່ພວກກຸ່ມຫົວຮຸນ ແຮງອິສລາມ Boko Haram ບັນດານັກຊ່ຽວຊານ ກ່າວວ່າ ການໃຊ້ພວກຜູ້ຍິງໂຈມຕີ ໃນເມືອງກາໂນນັ້ນ ແມ່ນເປັນ ກົນລະຍຸດໃໝ່ສຳຫລັບກຸ່ມນີ້ ທີ່ໄດ້ລັກເອົາຕົວພວກນັກຮຽນຍິງຈຳນວນ 200 ຄົນໄປ ໃນຕົ້ນປີນີ້ ໃນຂະນະດຽວກັນ ຕຳຫລວດໄນຈີເຣຍໄດ້ຈັບກຸມ ເດັກຍິງໄວ 10 ປີ ຄົນນຶ່ງ ທີ່ມີລະເບີດ ພັນຕິດໜ້າເອິກໄວ້ ຢູ່ໃນລັດ Katsina ຕິດກັນນັ້ນ